 

**„Acest proiect este realizat cu sprijinul Ministerului pentru Românii de Pretutindeni”**



***#FestivalPropatria2017***

Comunicat de presă – 1.

Roma, 29/09/2017

**FESTIVALUL INTERNAȚIONAL PROPATRIA**

**TINERE TALENTE ROMÂNEȘTI**

**a VII-a ediţie**

**ROMA, 1 – 21 octombrie 2017**

**FESTIVALUL INTERNAŢIONAL PROPATRIA - Tinere Talente Româneşti** isi redeschide porţile pentru a saptea oară,în perioada 1-21 octombrie cu un program bogat de evenimente cu intrare gratuită care se vor desfășura la Roma în locații de prestigiu.

**Festivalul este organizat şi promovat** de către **Asociaţia culturală româno-italiană Propatria** cu sustinerea **Ministerului Pentru Românii de Pretutindeni** încolaborare cu **Ambasada României în Italia** si “**Accademia di Romania” la Roma**. Ca in fiecare an, **se bucura de numeroase patronaje acordate de către importante instituţii din Italia**: Senatul Republicii, Camera Deputaților, Consiliul Regional Lazio, Conservatorul de Muzică Santa Cecilia din Roma.

Şi această a șaptea ediție, își dorește să urmeze aceeași direcție de promovare a imaginii României peste hotare și de evidențiere a tinerelor talente din cultura română. Alături de parteneri prestigioși care ne-au fost alături la fiecare ediție, dorim să aducem in atentia publicului larg, ***excelenţa*** pe care o fac tinerii români. Festivalul PROPATRIA este un proiect comun al diasporei, generator de evenimente care satisfac nevoile legitime ale românilor de peste hotare în a-și păstra, dezvolta și exprima identitatea culturală și lingvistică. Scopul nostru principal este de a consolida sentimentul identității culturale naționale a tuturor românilor, indiferent de locul în care se află, îmbunătățind și sporind prestigiul României prin cultură.

Aceasta ediţie va fi inaugurată de un concert de excepţie oferit de cunoscuta pianistă **Mara DOBRESCU** (Franţa), în memoria marelui pianist, compozitor și pedagog român Dinu Lipatti, cu ocazia aniversării a 100 de ani de la naștere. Evenimentul, realizat în urma fructuoasei colaborari cu **Accademia di Romania in Roma** și a **Institutului Cultural Roman**, se va desfășura pe data de ***1 octombrie*** în prestigioasa ***Sală Academică a Conservatorului Santa Cecilia.***

Invitații din acest an ai Festivalului: pianista ***Mara Dobrescu*** (Franța), pianistul ***Benjámin Diószegi*** (România) împreună cu soprana ***Jia Kun*** (China), pianista ***Valeria Cristea Nechita*** (Italia) vor delecta publicul cu momente de muzică clasică și modernă iar cunoscutul ansamblu coregrafic „***Trupa AS***” coordonat de Aura Ghica și Mona Teodorescu (Palatul Național al Copiilor din București) vor darui publicului, în cadrul Galei Tinerelor Talente, momente autentice de muzică și dans tradiţional românesc intr- o nouă cheie de lectură.

***GALA PREMIILOR DE EXCELENTA PROPATRIA*** va fi, ca în fiecare an, punctul culminant al Festivalului și va avea loc ***sâmbătă 21 octombrie la teatrul Golden, via Taranto 36, Roma***.

Vor sosi la Roma oaspeți internaționali și tineri participanți din mai multe țări: România, Italia, Moldova, Franța, Austria, Belgia, Germania, Spania, Olanda. Protagonişti vor fi tinerii şi adolescenții români talentați, din diaspora, care s-au afirmat obținând rezultate remarcabile la nivel local, regional sau național în muzică, arte vizuale, sport sau alte domenii. Alături de tinerele talente, publicul va avea plăcerea să întâlnească personalități de vârf din lumea culturală romanească. Spectacolul de gală va fi un triumf de momente artistice de excelență susținute de către tinerii participanți. Prezintă actrița **Emanuela Ionica** și **Alessandro Pistecchia.**

*Şi anul acesta Festivalul* ***va susține proiectul „Tineri pe picioare” coordonat de către Dr. Massimo Liberatori****, medic la Spitalul Universitar „Agostino Gemelli” din Roma,* ***printr-o campanie de informare și sensibilizare a opiniei publice din Italia și România, care se va derula pe întreaga desfășurare a evenimentului, în colaborare cu grupul de voluntari ai proiectului.***

Proiectul ***„Tineri pe picioare”,*** realizat în parteneriat cu AUCI ong (Associazione Universitaria per la Cooperazione Internazionale/ Asociația Universitară pentru Cooperare Internațională), Universitatea Catolică „Sacro Cuore” din Roma și Episcopia Ortodoxă Romană a Italiei, **a oferit gratuit pană în prezent o sută douăzeci de proteze la 107 bărbati din România cu picioarele amputate.**

***BIOGRAFII***

Pianista de origine română **Mara Dobrescu**, stabilită în Franța, și-a început studiile muzicale la Liceul de Muzică „George Enescu”, la clasa profesorului Gabriela Stepan. Obținerea Bursei Guvernului Francez timp de trei ani îi permite să absolve studiile Conservatorului Național Superior din Paris cu cele mai înalte distincții și devine foarte repede laureată a numeroase concursuri internaționale și bursieră a Fundațiilor Yamaha, Meyer, Tarazzi, Nadia și Lili Boulanger. Obține un master în muzică contemporană la Conservatorul Național Superior din Geneva și este invitată să concerteze în recital sau ca solistă atât pe cele mai importante scene din Paris – Théâtre Mogador, Théâtre de Chatelet, l'Auditorium du Musée d'Orsay, Cité de la Musique, Salle Cortot, Orangerie de Bagatelle –, cât și în numeroase festivaluri, precum Festivalul din Aix-en-Provence, PianoLille Festival, Saintonge Festival, ArsTerra Festival, dar și pe scena Concertgebouw din Amsterdam, Bozar și La Monnaie din Bruxelles.

Pianistul **Diószegi Benjámin** şi-a început educația muzicală la Colegiul de Muzică din Cluj-Napoca sub îndrumarea profesoarei Irina Szarvady, iar acum este student la Academia de Muzică „Gh. Dima” din Cluj-Napoca, în clasa prof. univ. dr. Adriana Bera. A participat la numeroase concursuri unde a fost distins cu premii prestigioase dintre care amintim: Premiul I și Premiul Special la Concursul Internațional „Dinu Lipatti” în Roma (2017), Premiul Special Zeitklang la Concursul Internațional Klavierpodium în München (2016), Premiul al II-lea la Concursul „Mozart” din Cluj-Napoca (2014). În 2017 a luat parte la multe cursuri de măiestrie, printre care se numără cursurile de pian ale lui Robert Levin, William Kindermann şi cursurile de muzică de cameră ale Dianei Ligeti şi trioului Lee, în Cluj-Napoca. Activitatea muzicală a lui Diószegi Benjámin din ultimii ani a cuprins nenumărate recitaluri solo şi de muzică de cameră în România şi în străinătate.

Pianista **Valeria Cristea Nechita** s-a născut în orașul Avellino, într-o familie de muzicieni de origine română. La vârsta de opt ani a fost admisă la Conservatorul „D. Cimarosa” din Avellino, sub îndrumarea lui Francesco Pareti. A participat la cele mai importante festivaluri naționale și internaționale: „Festivalul european al tinerilor compozitori” din Viena, „Festivalul mondial al tinerilor compozitori – Bunkamura Ochard” din Tokio, „Junior Original Concert Italia” din Milano, „Festivalul Național al Tinerilor Compozitori” din Lecco. A participat la diferite concursuri de pian, obținând următoarele premii: premiul I la „Concursul European Tineri Muzicieni *Luigi Denza*” din Castellammare di Stabia (2009), premiul I la Competiția Concurs pentru pian „Città di Airola” (2009), Premiul de Excelență la Festivalul Propatria – Ediția a II-a (2012), premiul I la Competiția Internațională concurs pentru pian la Napoli (2014).

**PARTENERI MEDIA**: **TVRInternational, AGERPRES, Radio Romania, ASKANEWS (Italia).**

**PATRONAJE**: Ambasada României în Italia, Senatul Republicii Italiane, Camera Deputaților din Republica Italiană, Regione Lazio, Conservatorul de muzica Santa Cecilia.

**PROJECT PARTNER**: Accademia di Romania in Roma.

**COLABORATORI**: Ass. Culturală Roma-Romania, Liga Studentilor Români din Strainatate-LSRS, Ass. Officina delle culture (Italia), Comitato per un Centro Interculturale a Roma, Grupul de voluntari „ Tineri pe Picioare”, As. Socio-culturală Dacia, Institutul Limbii Române.

INFO

[**www.propatriavox.it**](http://www.propatriavox.it)

**#FestivalPropatria2017**

<https://www.facebook.com/propatriafestival>/

tel. 0039-3289599204 - info@propatrivox.it

**#MpRPRomania**

[www.facebook.com/dprrpromania](http://www.facebook.com/dprrpromania)

Biroul de presă:

[ufficiostampa@propatriavox.it](mailto:ufficiostampa@propatriavox.it)

Diana Elena Oprea,

Carla Romana Antolini